The X Factor (Bandaríkin)

The X Factor (einnig þekkt sem The X Factor USA) er bandarískur raunveruleikasjónvarpsþáttur sem var búinn til af Simon Cowell og framleiddur af FremantleMedia North America og SYCOtv í samstarfi við Sony Music Entertainment og var sýndur á Fox. Þættirnir eru byggðir á breska þættinum og eru hluti af alþjóðlega X Factor vörumerkinu. Þátturinn gengur út á að finna fólk með sönghæfileika sem mætir í áheyrnarprufur fyrir framan áhorfendur þar sem dómarar velja hver komast áfram og keppast svo um atkvæði áhorfenda. Keppendur eru 12 ára og eldri og mega keppa sem einstaklingar eða í hópi. Sigurvegarinn er valinn með símakosningu áhorfenda og internetkosningu og hlýtur í verðlaun upptökusamning við Syco Music, plötuútgáfu Cowell, að andvirði 5 milljóna bandaríkjadala í fyrstu og annari þáttaröð, og 1 milljóna bandaríkjadala virði í þeirri þriðju. Þau sem sigruðu keppnina voru Melanie Amaro, Tate Stevens og Alex & Sierra.

Þátturinn hóf göngu sína 21. september 2011 og var sýndur árlega frá september til desember. Þátturinn fékk slæma dóma gagnrýnenda. Hlutverk dómnefndar er að meta og gefa umsögn um frammistöðu keppenda. Hver keppandi er skipaður í einn af fjórum flokkum. Hver dómari sá um að leiðbeina keppendum í sínum flokki, aðstoða við lagaval, sviðsframkomu og sviðsetningu, auk þess að dæma keppendur úr öðrum flokkum í kjölfar flutnings þeirra á lögum. Dómararnir kepptu sín á milli til að reyna að fá keppanda úr sínum flokki til að vinna keppnina og gera þá að vinningsdómara.

Sá keppandi sem hefur náð mestum árangri í kjölfar þátttöku er stúlknahljómsveitin Fifth Harmony, þar sem allir meðlimir hennar hafa hafið sólóferil.

 Dómarar og kynnar 
Dómnefndin í fyrstu þáttaröðinni samanstóð af Cowell, Paula Abdul, Cheryl Cole og L.A. Reid. Kynnar voru Steve Jones og Nicole Scherzinger, en hún tók við af Cheryl Cole sem dómari eftir tvær áheyrnaprufur. Demi Lovato og Britney Spears tóku við af Abdul og Scherzinger sem dómarar í annari þáttaröð. Khloé Kardashian og Mario Lopez tóku við af Jones sem kynnar þáttarins. Kelly Rowland og Paulina Rubio tóku við af Reid og Spears sem dómarar í þriðju þáttaröð og Lopez varð einn kynnir eftir að Kardashian var ekki beðin um að snúa aftur.

 Þáttaraðir 
Þrjár þáttaraðir hafa verið sýndar.

+Yfirlit yfir hverja þáttaröð með frumsýningar- og lokadagsetningum, sigurvegurum, keppendum, kynnum og dómurumDómarar
(Flokkur)Sigurvegari
(leiðbeinandi)Í öðru sæti
(leiðbeinandi)KynnarBakhjarlarGestadómararDómari 1Dómari 2Dómari 3Dómari 4121. september 201122. desember 2011L.A. Reid
(Strákar)Nicole Scherzinger
(Yfir 30 ára)Paula Abdul(Hópar) #Simon Cowell(Stelpur) Melanie Amaro Stelpur(Cowell)Josh Krajcik
Yfir 30 ára
(Scherzinger)Steve JonesPepsiSonyVerizonChevroletCheryl Cole212. september 201220. desember 2012L.A. Reid (Yfir 25 ára) Britney Spears (Unglingar)Demi Lovato (18-25 ára) #Simon Cowell (Hópar)Tate Stevens Yfir 25 ára(Reid)Carly Rose Sonenclar
Unglingar
(Spears)Khloé Kardashian
Mario LopezPepsiSonyVerizonBest BuyLouis Walsh311. september 201319. desember 2013Kelly Rowland (Yfir 25 ára)Demi Lovato (Stelpur) #Paulina Rubio (Strákar)Simon Cowell (Hópar) Alex & Sierra Hópar(Cowell)Jeff Gutt
Yfir 25 ára
(Rowland)Mario LopezCoverGirlHerbal EssencesHondaSecretSecret 

 Neðanmálsgreinar
  Cheryl Cole var upphaflega varanlegur dómari í áheyrnarprufunum í Los Angelse og Chicago, en var skipt út fyrir Nicole Scherzinge sem átti upphaflega að vera kynnir ásamt Steve Jones.
  Louis Walsh kom sem gestadómari í áheyrnarprufunum í Kansas City til að fylla í skarðið fyrir Simon Cowell sem var frá vegna veikinda.

 Heimildir 

 Tilvísanir 

Flokkur:Bandarískir sjónvarpsþættir
Flokkur:Bandarískir raunveruleikaþættir